Ռոբերտ Քոչարյանին քրեական պատասխանատվության ենթարկելու Սահմանադրության հոդվածը երկիմաստ չէ, սակայն հեղափոխական փուլում ամեն ինչ բազմիմաստ է, դատավորը կայացրել է որոշում, որով ցույց է տվել, որ անկախ է իշխանությունից։ Վաղը միջազգային բոլոր կառույցներից մինչեւ «ՄԱԿ-ի մատյանները» կարձանագրեն, որ Հայաստանում գործում է մի իշխանություն, որի օրոք դատարանը ձերբակալում եւ ազատ է արձակում նախկին նախագահին։ Երազանք է, ոչ թե դատական իշխանություն։ Քաղաքական եւ հասարակական բոլոր գործիչները կհայտարարեն, որ Քոչարյանի ազատ արձակումը հարված էր մեր պետականությանը, բայց հո դատավոր Ազարյանը հանգիստ խղճով կասի՝ իսկ ինչպե՞ս ես ապացուցեմ, որ դատական իշխանությունն անկախ է։ Մարդը կալանքից ազատ է արձակել գործող իշխանության հակառակորդին, ուրիշ ինչպե՞ս է լինում դատական իշխանության անկախությունը։ Չգիտեմ ուրիշ ինչպես, բայց մարդը հիմա «ուղղիչ աշխատանքային գաղութում» չէ։